དཀྲོག་གཏམ་རེ་ཟུང་ཕྱོགས་ཕན་ཚུན་གྱི་རྒྱབ་སྐྱོར་བས་བཟོས་པ་ཡིན་སྲིད་ནའང་།མང་ཆེ་བ་ཆེད་མངགས་རྒྱ་གཞུང་གི་ལས་ཀ་བྱེད་མཁན་དག་གིས་དུས་ཚོད་བཏང་ནས་ཕྱོགས་ཕན་ཚུན་གྱི་རྩོད་རྙོག་ཆེ་རུ་བཏང་སྟེ།སྤྱི་ཚོགས་ལ་བརྟན་ལྷིང་མེད་པ་བཟོ་ཆེད་མི་ཁག་ཅིག་གིས་ཕྱོགས་གཉིས་ཀར་དཀྲོག་གཏམ་བཟོས་ནས་སྤེལ་བཞིན་པའི་དོགས་པ་འདུགདཀྲོག་གཏམ་དེ་དག་བཟོ་མཁན་གྱིས་དུས་ཚོད་མང་པོ་ཞིག་གཏོང་དགོས་པས་དུས་རྒྱུན་བྲེལ་བ་གཏན་ནས་མེད་མཁན་ཞིག་ཕལ་ཆེར་ཁག་པོ་རེད།དཀྲོག་གཏམ་དེ་དག་བཟོ་སྟངས་དང་།སྤེལ་སྟངས།མི་སེམས་འཁྲུག་འཇུག་རྒྱུའི་ཐབས་ལམ་སོགས་གང་ལ་བལྟས་ཀྱང་།དཀྲོག་གཏམ་འདི་དག་ནི་ཆེད་གཉེར་རྒྱ་དམར་གཞུང་གིས་སྦྱོང་བརྡར་སྤྲད་ནས་བཏང་བའི་བཙན་བྱོལ་སྤྱི་ཚོགས་ཁ་འཐོར་དུ་གཏོང་བའི་འཆར་གཞི་དམིགས་བསལ་བ་ཞིག་ཡིན་ངེས་སྙམ།དེ་དག་ལས་མི་རེ་ཟུང་ཕྱོགས་སོ་སོའི་རྒྱབ་སྐྱོར་བའི་ནང་དུ་འཚངས་ནས་ཚོར་བ་ཆེན་པོ་ཡོད་མདོག་སྟོན་མཁན་ཡང་ཡོད་ངེས་ནའང་།དེ་དག་གི་དམིགས་ཡུལ་སུ་གང་ལ་རྒྱབ་སྐྱོར་མ་ཡིན་པར་རྒྱ་གཞུང་གི་འདོད་དོན་སྒྲུབ་རྒྱུ་ཙམ་ཞིག་ཏུ་ངོས་འཛིན་བྱེད་ཆོག